Ευρωμπάσκετ 2025

Το **Ευρωμπάσκετ 2025** ήταν η 42η διοργάνωση του πρωταθλήματος Ευρωμπάσκετ, το οποίο διοργανώνεται κάθε τέσσερα χρόνια από τη FIBA Europe.

Όπως και οι τρεις προηγούμενες εκδόσεις, το πρωτάθλημα φιλοξενήθηκε σε τέσσερις χώρες. Οι αγώνες στην φάση των ομίλων πραγματοποιήθηκαν στην Κύπρο, την Φινλανδία, την Πολωνία και την Λετονία ενώ η φάση νοκ-άουτ πραγματοποιήθηκε στη Ρίγα. Πραγματοποιήθηκε από τις 27 Αυγούστου έως τις 14 Σεπτεμβρίου 2025. Η εκδήλωση επέστρεψε στο τετραετή της κύκλο, αφού το Ευρωμπάσκετ 2021 αναβλήθηκε για το 2022 λόγω της πανδημίας COVID-19.

Η Ισπανία, η οποία ήταν η κάτοχος του τίτλου, αποκλείστηκε στη φάση των ομίλων, κάτι που αποτελεί τον πιο πρόωρο αποκλεισμό της σε διάστημα 36 ετών από τη Γιουγκοσλαβία το 1989 και για κάτοχο του τίτλου – από τη Γερμανία στο Ευρωμπάσκετ 1995.

Η Φινλανδία έγινε η πρώτη σκανδιναβική χώρα που έφτασε στα ημιτελικά του τουρνουά, όπου αποκλείστηκε από τη Γερμανία. Η τελευταία νίκησε την Τουρκία με 88–83 στον τελικό και στέφθηκε πρωταθλήτρια Ευρώπης. Για τους εν ενεργεία παγκόσμιους πρωταθλητές αυτός ήταν ο δεύτερος τίτλος στην ιστορία τους, που κατακτήθηκε έπειτα από 32 χρόνια, από το Ευρωμπάσκετ 1993. Η Ελλάδα κατέκτησε το χάλκινο μετάλλιο, επικρατώντας της Φινλανδίας με 92–89. Ο πόιντ γκαρντ της Γερμανίας, Ντένις Σρέντερ, αναδείχθηκε MVP του Ευρωμπάσκετ.

## Επιλογή διοργανωτών
Η FIBA Europe άνοιξε τρεις επιλογές υποβολής προσφορών για τη φιλοξενία: για τη φιλοξενία ενός προκριματικού ομίλου, για τη φιλοξενία του τελικού γύρου ή για τη φιλοξενία ολόκληρης της διοργάνωσης. Τα Ευρωμπάσκετ του 2015, του 2017 και του 2022, διεξήχθησαν με τον ίδιο τρόπο, όπου καθεμία από τις διοργανώσεις φιλοξενήθηκε σε τέσσερις χώρες.

Έξι χώρες υπέβαλαν χωριστές υποψηφιότητες για τη διοργάνωση του Ευρωμπάσκετ 2025:
*** ([[Λεμεσός]])**
*** ([[Ελσίνκι]])**
* (Βουδαπέστη)
*** ([[Ρίγα]])**
* (Περμ)
* (Κίεβο, Λβιβ και Ντνίπρο)
Κατά τη συνεδρίασή του στις 28 Μαρτίου 2022, το Διοικητικό Συμβούλιο της FIBA Europe επέλεξε τη Λετονία, την Κύπρο και τη Φινλανδία για να φιλοξενήσουν τη διοργάνωση, με τη Λετονία να φιλοξενεί τη νοκ άουτ φάση. Η Ουκρανία ήταν μια επιλογή για να είναι ο τέταρτος οικοδεσπότης στη φάση των ομίλων. Λόγω της εισβολής της Ρωσίας στην Ουκρανία, η Πολωνία ορίστηκε η τέταρτη χώρα που θα φιλοξενήσει τη διοργάνωση.

## Τόποι διεξαγωγής και στάδια
Η Λεμεσός είναι η πόλη που φιλοξένισε τους αγώνες για την Κύπρο. Η Ρίγα είναι η πόλη που φιλοξενεί τους αγώνες για τη Λετονία καθώς και τη φάση νοκ-άουτ. Στις 6 Μαρτίου 2023, ανακοινώθηκε ότι η Τάμπερε θα ήταν η πόλη που θα φιλοξενούσε τους αγώνες για τη Φινλανδία. Στις 17 Μαρτίου, το Κατοβίτσε ανακοινώθηκε ως η πόλη που θα φιλοξενούσε τους αγώνες για την Πολωνία σε συνεδρίαση του Διοικητικού Συμβουλίου της FIBA Europe στη Σεβίλλη. Τον Ιούνιο του 2023, πραγματοποιήθηκε κλήρωση που καθόρισε ποιοι όμιλοι θα διεξαχθούν σε κάθε πόλη: Ο Όμιλος Α στη Ρίγα, ο Όμιλος Β στην Τάμπερε, ο Όμιλος Γ στη Λεμεσό και ο Όμιλος Δ στο Κατοβίτσε.

## Μάρκετινγκ
Το επίσημο λογότυπο του Ευρωμπάσκετ 2025 αποκαλύφθηκε στις 5 Δεκεμβρίου 2023.

Η οπτική ταυτότητα αναπτύχθηκε σε στενή συνεργασία με τις τέσσερις οικοδέσποινες πόλεις—Λεμεσός, Τάμπερε, Κατοβίτσε και Ρίγα—και χαρακτηρίζεται από μια τολμηρή, αρχιτεκτονική αισθητική, σχεδιασμένη να αφήσει μια διαρκή εντύπωση για την 42η έκδοση της κορυφαίας ευρωπαϊκής διοργάνωσης μπάσκετ.

Κάθε οικοδέσπινα πόλη εκπροσωπείται μέσα από ξεχωριστούς χρωματικούς συνδυασμούς, ενσωματωμένους στη γενικότερη οπτική ταυτότητα της διοργάνωσης.

Σύμφωνα με τον Επίσημο Τεχνικό Προμηθευτή της FIBA, η οπτική ταυτότητα—συμπεριλαμβανομένου του λογοτύπου—ενισχύεται περαιτέρω στο γήπεδο μέσω μιας καινοτόμου τεχνολογίας ειδικής εκτύπωσης. Αυτή επιτρέπει στα σχέδια του γηπέδου να περιλαμβάνουν τρισδιάστατα εφέ, χρωματικές διαβαθμίσεις και στρωματοποιημένη διαφάνεια, μετατρέποντας την αγωνιστική επιφάνεια σε μια καθηλωτική οπτική προέκταση της ταυτότητας της διοργάνωσης.

## Προκριματικά
μικρογραφία|310x310εσ|Χάρτης των ομάδων που προκρίθηκαν στο Ευρωμπάσκετ 2025:
40 ομάδες συμμετείχαν στα προκριματικά, συμπεριλαμβανομένων των τεσσάρων συνδιοργανωτών, οι οποίοι συμμετείχαν για λόγους προετοιμασίας.

Η διαδικασία των προκριματικών ξεκίνησε τον Νοέμβριο του 2021, με δέκα ομάδες να συμμετέχουν στα προ-προκριματικά, μεταξύ των οποίων και οι οκτώ ομάδες που είχαν αποκλειστεί από τα ευρωπαϊκά προ-προκριματικά του Παγκοσμίου Κυπέλλου 2023. Οκτώ ομάδες προκρίθηκαν από τα προ-προκριματικά στην κύρια φάση των προκριματικών, όπου 32 χώρες χωρίστηκαν σε οκτώ ομίλους των τεσσάρων. Οι τρεις πρώτες από κάθε όμιλο προκρίθηκαν στο Ευρωμπάσκετ. Η κλήρωση των προκριματικών πραγματοποιήθηκε στις 8 Αυγούστου 2023 στο Μόναχο, Γερμανία.

Από τις 24 ομάδες που προκρίθηκαν, οι 19 είχαν συμμετάσχει και στην προηγούμενη διοργάνωση. Η Κύπρος, μία από τις συνδιοργανώτριες, έκανε το ντεμπούτο της στη διοργάνωση. Η Πορτογαλία επέστρεψε μετά από απουσία δεκατεσσάρων ετών, με την τελευταία της συμμετοχή να είναι το 2011. Η Σουηδία προκρίθηκε στα τελικά για πρώτη φορά από το 2013. Η Λετονία και η Ισλανδία, επίσης συνδιοργανώτριες, επέστρεψαν μετά την απουσία τους από τη διοργάνωση του 2022.

Από τις ομάδες που δεν κατάφεραν να προκριθούν, η Κροατία αποκλείστηκε για πρώτη φορά στην ιστορία της. Η Ουκρανία επίσης δεν προκρίθηκε για πρώτη φορά από το 2009. Η Ουγγαρία, που είχε συμμετάσχει στις διοργανώσεις του 2017 και 2022, δεν κατάφερε να προκριθεί. Η Βουλγαρία και η Ολλανδία απέτυχαν να προκριθούν, παρά τη σποραδική συμμετοχή τους το 2022.

Η Γεωργία διατήρησε το απόλυτο, προκρινόμενη σε κάθε διοργάνωση από το ντεμπούτο της. Το Μαυροβούνιο προκρίθηκε για τρίτη συνεχόμενη φορά στο Ευρωμπάσκετ, κάτι που συμβαίνει για πρώτη φορά στην ιστορία του.

### Προκριθείσες ομάδες

## Κλήρωση
Η κλήρωση πραγματοποιήθηκε στη Ρίγα, Λετονία, στις 27 Μαρτίου του 2025. Κάθε μία από τις τέσσερις χώρες που φιλοξενούν τη διοργάνωση (Κύπρος, Φινλανδία, Λετονία και Πολωνία) είχε το δικαίωμα να επιλέξει μία συνεργαζόμενη ομοσπονδία για εμπορικούς και μάρκετινγκ λόγους. Αυτές οι ομάδες τοποθετήθηκαν αυτόματα στον ίδιο όμιλο με τη χώρα που τις επέλεξε.
Η κατανομή των ομάδων ανακοινώθηκε στις 25 Φεβρουαρίου 2025. Οι 24 προκριθείσες ομάδες χωρίστηκαν σύμφωνα με την παγκόσμια κατάταξη του πρωταθλήματος ανδρών της FIBA σε δοχεία δυναμικότητας, ώστε να μην συμπέσουν ισοδύναμες ομάδες στους ομίλους κατά την κλήρωση.

### Αποτελέσματα
Η κατανομή σε ομίλους μετά την κλήρωση έγινε ως εξής:

## Φάση των ομίλων

### Όμιλος A

### Όμιλος Β

### Όμιλος Γ

### Όμιλος Δ

## Φάση των αγώνων νοκ-άουτ

### Δέντρο

### Φάση των 16

### Προημιτελικοί

### Ημιτελικοί

### Τρίτη θέση
Ο μικρός τελικός του **42ου Ευρωμπάσκετ** μεταξύ της Ελλάδας και της Φινλανδίας βράβευσε με το χάλκινο μετάλλιο την Ελλάδα, το δεύτερο στην ιστορία της. Έλαβε χώρα την Κυριακή 14 Σεπτεμβρίου 2025 στις 17:00 το απόγευμα, και διεξήχθη στην Xiaomi Arena, στη Ρίγα της Λετονίας. Η **Φινλανδία** είχε επικρατήσει της *Ελλάδας* **6 φορές** σε **7 αναμετρήσεις** από το 1961, ενώ η μοναδική νίκη της Ελλάδας πραγματοποιήθηκε την 1η Σεπτεμβρίου 2011, όπου είχε επικρατήσει με **81-61**. 

## Τελικός
**Ο τελικός του 42ου Ευρωμπάσκετ** έλαβε χώρα την Κυριακή 14 Σεπτεμβρίου 2025 στις 21:00 το βράδυ, στην Xiaomi Arena, στη Ρίγα της Λετονίας. Η αναμέτρηση μεταξύ των Τουρκίας και Γερμανίας σε τελική φάση Ευρωμπάσκετ ήταν η 10η διαχρονικά, οι 5 εκ των οποίων αυτόν τον αιώνα. Η Γερμανία είχε προβάδισμα 7-4 νικών απέναντι στην Τουρκία σε 10 παιχνίδια Ευρωμπάσκετ και έναν Προκριματικό Τουρνουά Ολυμπιακών Αγώνων το μακρινό 1988. Η τελευταία τους αναμέτρηση έλαβε χώρα στην φάση των ομίλων του Ευρωμπάσκετ 2015, όταν νικήτρια αναδείχθηκε η Τουρκία με 80-75. Η Γερμανία πέτυχε να φτάσει την καλύτερη της επίδοση στην ιστορία του θεσμού, εκείνη του Ευρωμπάσκετ 1993 όπου είχε πανηγυρίσει το πρώτο– και μέχρι πρότινος μοναδικό στον θεσμό. Από την άλλη η Τουρκία πέτυχε την καλύτερη της επίδοση το Ευρωμπάσκετ 2001, όταν είχε τερματίσει δεύτερη μετά την ήττα της στον τελικό από την Σερβία-Μαυροβούνιο με 69-78 στην Αρένα Άμπντι Ίπεκτσι της Κωνσταντινούπολης.
----

----

''Οι δύο ομάδες ήταν μέχρι τον τελικό οι μόνες αήττητες ομάδες της διοργάνωσης, με ρεκόρ 8-0 έκαστη. Η Γερμανία ήταν η ομάδα που έφτασε το 9-0

## Τελική κατάταξη
Οι ομάδες κατατάχθηκαν σύμφωνα με τους Επίσημους Κανονισμούς Καλαθοσφαίρισης, με πρώτο κριτήριο τη θέση που κατέκτησαν, ακολουθούμενο από το συνολικό ρεκόρ και τη διαφορά πόντων. Υποθέτοντας ότι όλοι αυτοί οι παράγοντες είναι ίσοι, η Παγκόσμια Κατάταξη θα είχε λειτουργήσει ως ο τελευταίος αγωνιστικός παράγοντας ισοβαθμίας.

## Βραβεία
Τα ακόλουθα βραβεία απονεμήθηκαν στο τέλος του πρωταθλήματος.

## Παραπομπές


## Εξωτερικοί σύνδεσμοι

* 


2025
Κατηγορία:Καλαθοσφαίριση στην Κύπρο
Κατηγορία:Καλαθοσφαίριση στη Λετονία
Κατηγορία:Καλαθοσφαίριση στην Πολωνία
Κατηγορία:Καλαθοσφαίριση στη Φινλανδία